Paijo banjur mbukak bingkil sepedha dhewe ing sawetane Warung Ayam Goreng Kenthucy Pak Gareng. Papane ora adoh saka bingkile Paklike, kira-kira mung sekilo meter. Senajan mengkono Paijo ora nyuda lengganane Paklike, awit Paijo wis entuk lengganan dhewe. Yen lengganane Paklike akeh-akehe bapak-bapak pensiunan sing seneng pit-pitan kanggo njaga kesarasane kanthi nitih sepedha onta merek Gazele, Simplek, Humber lan liya-liyane. Mbareng lengganane Paijo luwih akeh para mudha sing seneng pit-pitan kanggo kesenengan, biasane sepedha gunung sing luwih cilik lan entheng.